cyanic-selkie/wikianc huggingface dataset:
దేవాంగ
పురాణం
వీరికి దేవాంగ పురాణం అనే గ్రంథం ఉందని, అందులో తాము దేవల మహర్షి సంతానమని చెబుతారు. వీరిలో చాలామందికి జంధ్యాలు ఉంటాయి. వీరు వీరశైవ మతస్తులు. శ్రీ శైలం లో శివరాత్రి నాడు, దిగంబరంగా, దేవాంగులు శిఖరం ఎక్కి వస్త్రం కప్పుతారు. వీరిలో, చాలామందికి,శివునికి సంబందించిన పేర్లు మల్లేశ్వర, మల్లీశ్వరి, వీరభద్ర , భద్రకాళి , బసవ, శంకర, పార్వతి, పెట్టుకుంటారు. వీరభద్ర సంబరం జరుపుతారు. శ్రావణ పూర్ణిమ కు సహ పంక్తి భోజనాలు చేస్తారు. సహ పంక్త్రి (సామూహిక) భోజనాలకి పిలవక పోతే, వారిని కులం నుంచి వెలి వేసినట్లు గా అనుకుంటారు. కర్ణాటక లో పుట్తిన బసవేశ్వరుడు స్థాపించిన వీరశైవమతాన్ని వీరు అనుసరిస్తున్నారు.లింగధారణ (మెడలో లింగం ధరించటం) కూడా ఉంది. దేవాంగ సంక్షేమ సంఘాలు, హైదరాబాద్, విశాఖపట్నం, రాజమహేంద్రవరం ల వంటి నగరములలో ఉన్నాయి. వీరి కులదైవం చౌడేశ్వరి (చాముండేశ్వరి. శ్రావణ పూర్ణిమ రోజున వీరు జ్వాలా తోరణం పండుగ చేస్తారు. శ్రావణ పూర్ణిమ ను జంద్యాల పౌర్ణమి అంటారు. ఆరోజున, వీరు అందరూ పాత జంధ్యాలు విడిచి, కొత్త జంధ్యాలు వేసుకుంటారు. దేవాంగులు సొమ్ము జంగాలు పాలు అనే నానుడి ఉంది. దేవాంగులు ఎక్కువగా ఉండే గ్రామాలలో వీరభద్ర స్వామి గుడి, చాముండేశ్వరి గుడి తప్పకుండా ఉంటాయి. పెళ్ళికి ముందు వీరు వీరభద్ర పూజ చేస్తారు. ఆ పూజలో కత్తి, చాలా పెద్ద విభూతి పండు (వీరభద్రునికి ప్రతిరూపంగా) ఉంటాయి. కొందరు వీరభద్రుని సంబరం జరుపుతారు. శూలాల వాళ్ళు ఆ వీరభద్రుని సంబరం లో శూలాలు ధరించి, నోటిలోను, ఒంటిమీద, ధరించి, "అశ్శరభ, శరభ" అంటూ నాట్యం చేస్తారు. కోనసీమ ప్రాంతంలో ప్రభలు తయారుచేసి, ప్రభల తీర్థం కి తీసుకు వెళతారు. ఆ సమయంలో, ఎవరి ప్రభ ఎక్కువ ఎత్తుగా ఉందో నిర్ణయిస్తారు.
మూలాలు
వర్గం:కులాలు
పచ్చబొట్టు
right|thumb|200px|ఒక 'మాఓరి' నాయకుడు, తన శరీరంపై టట్టూలు (పచ్చబొట్టు బొమ్మలు) పెట్టుకుని వున్నాడు. పచ్చబొట్లు (Tattoos) చర్మం మీద వేయించుకొనే ఒకరకమైన చిహ్నాలు. దీనిలో వివిధ వర్ణపదార్ధాలను సన్నని సూదుల ద్వారా గుచ్చి వేస్తారు. మనుషులలో ఇవి వారివారి అభిరుచులను బట్టి వేయించుకొనే గుర్తులు. జంతువులలో వీనిని ఎక్కువగా గుర్తించడానికి వీలుగా పెంచుకోనేవారు వేయిస్తారు.
పొడిపించుకునే విధానము
పచ్చబొట్లు పొడిపించుకోవడం అత్యంత పురాతనమైన కళ. ఒక వ్యక్తి శరీరంలోని చర్మాన్ని సూదితో గుచ్చి రంగులను, వర్ణాలను దానిపై వేయటమనే ఈ కళ కొన్ని తెగలకు సంప్రదాయంగా వస్తున్నది. నేడు పశ్చిమ దేశాల్లో ఇది ఒక ఫ్యాషన్. భారత దేశానికి కూడా విస్తరించింది. మానవ శరీరాన్ని ఒక నారగుడ్డగా ఉపయోగించుకోవటమే పచ్చబొట్టు పొడిపించుకోవడం అనవచ్చు. ఈ ప్రక్రియకు స్ఫూర్తి ప్రాచీన కాలపు పచ్చబొట్లే. గతంలో ఈ రంగు నల్లగా (నూనెను కాల్చినపుడు వచ్చే మసి) ఉండేది. దీన్ని అవిసె నూనెలో కానీ లేదా పసుపు ముద్దలో కానీ మూలికలతో సహా కలిపి వేసేవారు. ప్రస్తుతం ఈ రంగుల ప్రత్యామ్నాయాలకు బదులు మాసిపోని సిరా వచ్చింది. ఇవి రుద్దినా పోదు. రంధ్రాలలో రంగులను చొప్పించేందుకు ఉపయోగించిన బాధాకరమైన ముల్లుకు బదులుగా విద్యుత్ శక్తిసంపన్నమైన సూది వచ్చింది. ప్రాచీన ఈజిప్టు నాగరికతంత పురాతనమైనది ఈ పచ్చబొట్టు. 4000 ఏళ్ళనాటి ఈజిప్టియన్ మమ్మీలకు నైట్ దేవత చిహ్నాలైన పచ్చబొట్లు ఉన్నాయి. ప్రాచీన గ్రీకులలో పచ్చబొట్టు కులీనులకు మాత్రమే ప్రత్యేకించబడింది. వార్తాహరుల నున్నటి బోడిగుండ్లపైన పచ్చబొట్లు చెక్కి సంకేత సందేశాలు గ్రీకులు పంపేవారు. ప్రాచీన రోమన్లు బానిసలకు, నేరస్థులకు పచ్చబొట్లు గుర్తులుగా చేసేవారు. 7వ శతాబ్ది ఏ.డి. ప్రాంతాలలో పచ్చబొట్లు ఏ మతాన్నీ నమ్మనివారు చేసేపనిగా పరిగణించి కొన్ని శ్డతాబ్దాల వరకు యూరప్‌లో నిషేధించారు. కానీ ఇది ఇతర చోట్ల కొనసాగుతూ వచ్చింది. కాలక్రమేణా ప్రపంచమంతటా ప్రజాదరణకు పాత్రమైంది.
వివిధ కారణాలు
ప్రేమికులు తమ శరీరాలపై వాళ్ళ వాళ్ళ పేర్లు పొడిపించుకునేవారు. జనసమ్మర్ధం కల సంతలలో, సభలలో, గుంపులలో తమ బిడ్డలు తప్పిపోయినట్లైతే సులభంగా గుర్తు పట్టేందుకు వీలుగా జాగ్రత్త కల తల్లిదండ్రులు తమ బిడ్డల చేతులపై పేర్లు పచ్చబొట్టుగా పొడిపించేవారు. స్త్రీలు ఈ పచ్చబొట్ల కళను ఉపయొగైంచుకుని తమ సౌందర్యాభివృద్ధి కోసం గడ్డాలపైన, బుగ్గలపైన సుకుమారమైన చుక్కలు పెట్టించుకునేవారు. భారతదేశంలోని కొండ జాతి ప్రజలలో పచ్చబొట్లు అత్యంత ఆదరణ పాత్రమయ్యాయి. గిరిజన స్త్రీలు తమ శరీరంలోని ముంజేతులు, హస్తాలు, చెవులు, భుజాలు, పాదాలు, బుగ్గలు, గడ్డాలు, నుదురు మొదలైన భాగాలలో పచ్చబొట్లు పొడిపించుకుంటారు. ఈ రూపాలు సాధారణంగా గీతలు, వంపులు, వలయాలు, చుక్కలుగా ఉంటాయి.
వివిధ నమ్మకాలు
పచ్చబొట్టు శరీరానికి రక్షణ కల్పిస్తుందని, శరీరానికి భౌతికమైన శక్తిని సమకూరుస్తుందని, శరీరపు నొప్పులను నయం చేస్తుందని గిరిజనుల విశ్వాసం. ఒక ప్రత్యేకమైన తెగకు గుర్తుగాను, ఒక అంతస్తుకు చిహ్నంగానూ వారు పచ్చబొట్టును ఉపయోగిస్తారు. భిల్ల జాతి మహిళలు వివాహానికి ముందు - ఒక తెగకు చిహ్నంగా - ఒక పక్షి రూపాన్ని పచ్చబొట్టు పొడిపించుకుంటారు. మధ్య ప్రదేశ్ లోని బస్తర్ ప్రాంతానికి చెందిన మురియాలు, మరియాలు తమ రొమ్ము పైన, వెనక వైపున, ముంజేతుల మీద, ముఖాల పైన పచ్చబొట్లు పొడిపించుకునేందుకు ఇష్టపడతారు. గోండు జాతి స్త్రీలు నక్షత్రాలను, శిలువలను, స్త్రీ పురుషుల మోటు రూపాలను పచ్చబొట్లుగా పొడిపించుకుంటారు. పచ్చబొట్లు పొడిచేవారు అన్ని రకాల పాత, కొత్త దిజైన్లను వారాంతపు మార్కెట్లలో, ప్రాంతీయ సంతలలో ప్రదర్శించి ఖాతాదారులు తమకు నచ్చిన రూపాలను ఎంచుకునేందుకు వీలు కలిగిస్తారు. వారికి ఎక్కువ బాధ కలిగించకుండా బేటరీతో నడిచే పెన్నులతో ఈ రూపాలను చర్మం పైన ముద్రిస్తారు. పాశ్చాత్య దేశాలలో పెదవులపై లిప్‌స్టిక్ రంగు శాశ్వతంగా ఉండిపోయే విధంగా పచ్చబొట్ల నైపుణ్యం వృద్ధి పొందింది. ఆకర్షణీయమైన కనుబొమలను పచ్చబొట్లతో ముద్రించడం కూడా జరుగుతున్నది. నేటి నాగరిక యువత ఫేషన్‌గా పచ్చబొట్లు పొడిపించుకోవడం విశేషం.
కారణాలు
పచ్చబొట్లు కొంతమంది ప్రేమించిన వారి గుర్తుగా వేయించుకుంటారు. కొంతమంది దేవుళ్ళ బొమ్మలను భక్తి కొలదీ వేయించుకుంటారు. ఆధునిక యుగంలో పచ్చబొట్లను ఎక్కువగా అమెరికా, ఐరోపా యువతరం పిచ్చిగా వేయించుకుంటున్నారు. శాశ్వతమైన మేకప్ లాగా కొంతమంది పచ్చబొట్లు వాడుతున్నారు.
మూలాలు
వర్గం:పచ్చబొట్లు వర్గం:అలంకరణ వర్గం:ఈ వారం వ్యాసాలు
కనకలతా బారువా
కనకలతా బారువా (1924 డిసెంబరు 22 - 1942 సెప్టెంబరు 20) బీర్‌బాలా, షహీద్ (అమరజీవి) గా సుపరిచితురాలైన భారత స్వాతంత్ర్య కార్యకర్త, ఎఐఎస్ఎఫ్ నాయకురాలు. 1942 లో జరిగిన క్విట్ ఇండియా ఉద్యమ సమయంలో జరిగిన ఊరేగింపులో భారత జాతీయ పతాకాన్ని పట్టుకున్నందుకు ఆమెను బ్రిటీష్ పోలీసులు కాల్చి చంపారు.
ప్రారంభ జీవితం
ఎడమ|thumb| [[తేజ్‌పూర్|అస్సాంలోని తేజ్‌పూర్‌లోని కనకలతా ఉద్యానవనం, లేదా రాక్ గార్డెన్‌లోని ఒక శిల్పం ఈ సంఘటనను వివరిస్తుంది.]] బారువా అస్సాం లోని అవిభక్త దరాంగ్ జిల్లా లోని బోరంగబరి గ్రామంలో కృష్ణ కాంతం, కర్నేశ్వరి బారువా దంపతులకు జన్మించింది. ఆమె తాత ఘనా కాంత బారువా దరాంగ్‌లో ప్రసిద్ధ వేటగాడు. ఆమె పూర్వీకులు పూర్వపు అహోం రాష్ట్రానికి చెందిన డోలాకషారియా బారువా రాజ్యానికి (చుటియా వాసల్ చీఫ్‌డమ్) చెందినవారు. వారు డోలకషారియా బిరుదును వదులుకుని బారువా బిరుదును కొనసాగించారు. ఆమె ఐదు సంవత్సరాల వయసులో ఆమె తల్లి మరణించింది. తిరిగి వివాహం చేసుకున్న ఆమె తండ్రి, ఆమె పదమూడేళ్ల వయసులో మరణించాడు. ఆమె మూడవ తరగతి వరకు పాఠశాలకు వెళ్లింది, కానీ తర్వాత ఆమె తమ్ముళ్లను చూసుకోవడం కోసం చదువు మానేసింది.
స్వాతంత్ర్య కార్యాచరణ
క్విట్ ఇండియా ఉద్యమ సమయంలో బారువా అస్సాంలోని గోహ్‌పూర్ సబ్ డివిజన్‌కు చెందిన యువకుల బృందాలతో కూడిన డెత్ స్క్వాడ్ లో చేరింది. 1942 సెప్టెంబరు 20 న, బాహిని స్థానిక పోలీస్ స్టేషన్‌లో జాతీయ జెండాను ఎగురవేయాలని నిర్ణయించుకుంది. నిరాయుధులైన గ్రామస్తుల ఊరేగింపుకు బారువా నాయకత్వం వహించింది. రేబాటి మహాన్ సోమ్ ఆధ్వర్యంలో ఉన్న పోలీస్ స్టేషన్ ఇన్‌ఛార్జ్ అధికారి తమ ప్రణాళికతో ముందుకు సాగితే తీవ్ర పరిణామాలు ఎదుర్కోవలసి వస్తుందని హెచ్చరించాడు. ఉద్యమకారుల చర్యలను పోలీసులు అడ్డుకోకుండా, ఊరేగింపుపై కాల్పులు జరిపినప్పుడు కూడా ఊరేగింపు ముందుకు సాగింది. బరువాను కాల్చి, ఆమె వెంట తీసుకెళ్తున్న పతాకాన్ని ముకుంద కాకోటి ఎత్తుకెళ్లాడు. పోలీసు చర్యలో బారువా, కాకోటి ఇద్దరూ మరణించారు. ఆమె బలిదానం సమయంలో బారువా వయసు కేవలం 17 సంవత్సరాలు.
మరణం, స్మారక నిర్మాణాలు
ఇండియన్ కోస్ట్ గార్డ్ లో ఫాస్ట్ పెట్రోల్ వెసెల్ ICGS కనకలతా బారువా 1997 లో ప్రారంభించబడింది. దీనికి బారువా పేరు పెట్టబడింది. 2011 లో గౌరీపూర్‌లో ఆమె పూర్తి పరిమాణ విగ్రహాన్ని ఆవిష్కరించారు. ఆమె మరణానికి ముందు ఆమె ఉద్వేగభరితమైన ప్రసంగం చాలా మందికి స్ఫూర్తిదాయకంగా ఉంది. ఆమె 17 సంవత్సరాల వయస్సులో దేశ స్వేచ్ఛ కోసం తన జీవితాన్ని అర్పించింది.
ప్రఖ్యాతి గాంచిన సంస్కృతి
ఆమె కథ దర్శకుడు చంద్ర ముడోయ్ చిత్రం, ఇపాహ్ ఫూలిల్ ఎపాహ్ జోరిల్‌లో తిరిగి చెప్పబడింది. ఈ సినిమా హిందీ వెర్షన్, పురబ్ కీ అవాజ్ పేరుతో, విస్తృత ప్రేక్షకులను చేరుకోవడానికి కూడా విడుదల చేయబడింది.
మరింత చదవడానికి
వర్గం:1942 మరణాలు వర్గం:1924 జననాలు వర్గం:భారత స్వాతంత్ర్య సమర యోధులు
స్పంజిక
పొరిఫెరా (లాటిన్: Porifera) లేదా స్పంజికలు (ఆంగ్లం: Sponges) మొక్కలలాగా కనిపించే స్థానబద్ధ, శాఖలు కలిగిన జంతువులు. గ్రాంట్ వీటి జంతు స్వభావాన్ని బట్టి "పొరిఫెరా", అనగా రంధ్రాలు కలిగిన జీవులు, అనే పదాన్ని కల్పించారు. బహుకణజీవులైనప్పటికీ, నిర్దిష్టమైన కణజాలాలు లేకపోవడం వల్ల, ఈ జీవులను యూమెటాజోవాలో కాకుండా, వేరొక ఉపరాజ్యం పేరాజోవాలో ఉంచారు.
వర్గీకరణ
1.ఇవి చిన్న కాల్కేరియస్ స్ఫంజికలు
3.ఇవి సహనివేశాలు లేదా ఎకాంత జీవులుగా నివసిస్తాయి
4.శరీరం స్తూపాకారంగా లేదా సజ్జాలాగా ఉంటుంది
5.అస్ధిపంజరం కాల్కేరియస్ కంటకాలతో నిర్మితమైనది.
6.కంటకాలు ఒకటి లేదా మూడు లేదా నాలుగు కిరనాలతో విడివిడిగా ఉంటాయి
ఉదా: స్కైఫా
వర్గం:జంతు శాస్త్రము
నాట్కో ఫార్మా
నాట్కో ఫార్మా, భారత బహుళజాతి ఔషధ ఆధారిత కంపెనీ. తెలంగాణ రాష్ట్ర రాజధాని హైదరాబాదు లోని జీనోమ్ వ్యాలీ లో ఈ సంస్థ ప్రధాన కార్యాలయం ఉంది. భారతదేశంలో బ్రాండెడ్ ఆంకాలజీ ఔషధాలలో ప్రథమ స్థానంలో ఉంది. హెపటైటిస్ సి ఔషధాలను ఉత్పత్తి చేసే దేశంలోని మొదటి మూడు స్థానాల్లో ఒకటిగా నిలుస్తోంది.
ఔషధాలు
నాట్క్ ఫార్మా 2003లో నోవార్టీస్ ఏజికు చెందిన క్యాన్సర్ వ్యతిరేక ఔషధం గ్లీవెక్ (వీనత్ జెనెరిక్ వెర్షన్)ను ప్రారంభించింది. ఇది 2013లో నోవార్టిస్‌పై జరిగిన పేటెంట్ రక్షణ న్యాయ పోరాటంలో కూడా విజయం సాధించింది. 2012లో నాట్కో ఫార్మా బేయర్ క్యాన్సర్ నిరోధక మందుల నెక్సావర్ కు చెందిన చౌకైన, సాధారణ వెర్షన్ను ఉత్పత్తి చేయడానికి లైసెన్స్ పొందింది. 2017లో నాట్కో ఫార్మా యునైటెడ్ స్టేట్స్ లో ఔషధ అమ్మకపు ధరకి 98% తగ్గింపుతో రక్త క్యాన్సర్ ఔషధ పోమాలిడోమైడ్ సాధారణ వెర్షన్‌ను విడుదల చేసింది.
యునైటెడ్ స్టేట్స్ లో ఇన్ఫ్లుఎంజా మందుల టమిఫ్లు మార్కెటింగ్ భాగస్వామితో ఆల్వోజెన్, మల్టిపుల్ స్క్లేరోసిస్ చికిత్స ఔషధ గ్లాటిరామెర్ అసిటేట్ భాగస్వామ్యంతో మైలాన్, హెపటైటిస్ సి ఒక లైసెన్సింగ్ ఒప్పందం కింద మందులు గిలాడ్ సైన్సెస్ ను ప్రారంభించింది.
మూలాలు
వర్గం:1981 స్థాపితాలు వర్గం:సంస్థలు వర్గం:హైదరాబాదు
మోహన్ లాల్
మోహన్ లాల్ గా సుపరిచితుడైన మోహన్ లాల్ విశ్వనాథన్ నాయర్ (జననం మే 21, 1960 ) మలయాళ సినిమాలో ఒక అగ్రనటుడు. నాలుగు సార్లు జాతీయ అవార్డు గ్రహీత. 2001 లో పద్మశ్రీ పురస్కార గ్రహీత.
ఆలూరి విజయలక్ష్మి
జీవిత విశేషాలు
ఈమె లక్ష్మీ విలాసం, అట్లూరి అచ్యుతరామయ్య దంపతులకు దత్త పుత్రిక. ఈమె ప్రాథమిక విద్య, మాధ్యమిక విద్యలను కృష్ణా జిల్లా, ఉంగుటూరు గ్రామంలోని జిల్లా పరిషత్ ఉన్నత పాఠశాలలో చదువుకుంది. ఎస్.ఎస్.ఎల్.సి.లో జిల్లాలో ప్రథమస్థానంలో నిలిచింది. ఏలూరులోని సెయింట్ థెరెస్సా కళాశాలలో పి.యు.సి.చదువుకుంది. 1967లో విశాఖపట్టణంలోని ఆంధ్ర వైద్య కళాశాల నుండి ఎం.బి.బి.ఎస్. పట్టాను పుచ్చుకుంది. తరువాత 1970లో పాట్నాలోని ప్రిన్స్ వేల్స్ వైద్య కళాశాల నుండి ప్రసూతి శాస్త్రం, గైనకాలజీలు ప్రధాన అంశాలుగా ఎం.ఎస్. చదివి యూనివర్సిటీ మొదటి ర్యాంకుతో ఉత్తీర్ణురాలైంది. 1971లో రామచంద్రాపురంలో గైనకాలజిస్టుగా కొంతకాలం పనిచేసింది. తరువాత కాకినాడలో ప్రసూతి వైద్యం ప్రధానంగా నర్సింగ్ హోమ్‌ను నడిపి నాలుగు దశాబ్దాలకుపైగా సేవలను అందించింది. తరువాత హైదరాబాదులోని ఒక ప్రైవేటు మల్టీస్పెషాలిటీ ఆసుపత్రిలో ఛీఫ్ గైనకాలజిస్ట్‌గా పనిచేస్తున్నది.
మోహన్ లాల్
ఇవి కూడ చూడండి
కమల్ (దర్శకుడు)
ఆలూరి విజయలక్ష్మి
వైద్యరంగం
జాతీయ వైద్య జర్నల్స్‌లో ఈమె వ్రాసిన 4 పరిశోధనా పత్రాలు ప్రచురింపబడ్డాయి. కౌలాలంపూర్‌లో జరిగిన అంతర్జాతీయ గైనకాలజిస్టుల, ఒబస్ట్రీషియన్స్‌ల ఫెడరేషన్ ప్రపంచ కాంగ్రెస్ సమావేశాలలో పత్రసమర్పణ గావించింది. అనేక మంది వైద్య విద్యార్థులకు ప్రసూతి శాస్త్రం, గైనకాలజీలలో శిక్షణ ఇచ్చింది. ఇండియన్ మెడికల్ అసోసియేషన్, కాకినాడ యూనిట్‌కు అధ్యక్షురాలిగా పనిచేసింది.
సాహిత్య రంగం
ఆలూరి విజయలక్ష్మి తన 18వ యేటి నుండి రచనలు చేయడం ప్రారభించింది. ఈమె మొదటి కథ కాలేజి మ్యాగజైన్‌లో ప్రచురితమైంది. తరువాత 1962లో ఆంధ్రప్రభ వారపత్రికలో మలుపు అనే కథ ప్రచురింపబడి దీపావళి కథల పోటీలో బహుమతి లభించింది. విశాఖ రచయితల సంఘం, బలివాడ కాంతారావు, అంగర సూర్యారావు, రంగనాయకమ్మ, రాచకొండ విశ్వనాథశాస్త్రి, కాళీపట్నం రామారావు తదితరుల ప్రోత్సాహంతో విరివిగా రచనలు చేయసాగింది. ఈమె దాదాపు 150 కథలు, 5 కథా సంపుటాలు, 4 నవలలు, 3 వైద్య సంబంధ గ్రంథాలు రచించింది. కొన్ని అనువాదాలు కూడా చేసింది. ఈమె రచనలు వివిధ వార, పక్ష, మాస, దినపత్రికలలో ప్రచురితమయ్యాయి. కొన్ని కథలు ఆకాశవాణి విశాఖ పట్టణం, విజయవాడ కేంద్రాల నుండి ప్రసారమయ్యాయి. వనిత మాసపత్రికలో ఆరోగ్య విజయాలు అనే శీర్షికను నిర్వహించింది.
కథలు
ఈమె రచించిన కథల పాక్షిక జాబితా:
రాజకీయాలు
జయప్రకాష్ నారాయణ్ ప్రారంభించిన లోక్ సత్తా పార్టీ సిద్ధాంతాలు నచ్చి ఆ పార్టీలో చేరి 10 సంవత్సరాల పాటు జిల్లా కన్వీనర్‌గా పనిచేసింది. 2009లో కాకినాడ పార్లమెంటు నియోజకవర్గం నుంచి ఎన్నికలలో పోటీచేసి పరాజయం పొందింది.
మూలాలు
వర్గం:వైద్యులు వర్గం:సంఘ సేవకులు వర్గం:రచయిత్రులు వర్గం:తెలుగు కథా రచయితలు వర్గం:తెలుగు నవలా రచయితలు వర్గం:కృష్ణా జిల్లా వ్యక్తులు వర్గం:తూర్పు గోదావరి జిల్లా వ్యక్తులు
పి. అచ్యుతరాం
'''పి. అచ్యుతరాం''' (జనవరి 25, 1925 - మార్చి 15, 1998) ప్రముఖ హేతువాది, సంఘ సంస్కర్త.
జననం
వీరు గుంటూరు జిల్లా, గోవాడ గ్రామంలో 1925, జనవరి 25 న, రాఘవయ్య, కమలాంబ దంపతులకు జన్మించాడు. అతను హేతువాద ప్రచార కృషికి గాను పొట్టి శ్రీరాములు తెలుగు విశ్వవిద్యాలయం వీరికి 1992 లో త్రిపురనేని రామస్వామి చౌదరి స్మారక బహుమతిని ఇచ్చి సత్కరించింది.
కోలా
పేర్లు
కోలా శాస్త్రీయ నామమైన ప్రజాతి, Phascolarctos గ్రీకు భాషలోని phaskolos అనగా "pouch", arktos "ఎలుగుబంటి" అని అర్ధం. జాతి నామం cinereus అనగా లాటిన్ భాషలో "బూడిద రంగు" అని అర్ధం.
పి. అచ్యుతరాం
మరణం
వీరు 1998, మార్చి 15 వ తేదీన పరమపదించారు.
కోలా
పేర్లు
ఇంగ్లీషు భాషలోని మారినప్పుడు టెడ్డీ బేర్ (Teddy bear) ని పోలినందువలన కోలా ఎలుగుబంటిగా బాగా ప్రాచుర్యం పొందింది. అయితే శాస్త్రీయంగా సరైనది కాదు. కోలా ఎలుగుబంటి ఆస్ట్రేలియా తప్ప ఇతర ప్రాంతాలలో ఇంకా ప్రసిద్ధిచెందింది. , దీని ఇతర ఆంగ్ల నామాలు 'కోతి ఎలుగుబంటి', 'చెట్టు ఎలుగుబంటి', మొదలైనవి కూడా ఉన్నాయి.
బయటి లింకులు
వర్గం:క్షీరదాలు వర్గం:కనీసం ఆందోళనకర జాతులు ఎర్ర జాబితా
పి. అచ్యుతరాం
మరణం
వర్గం:1925 జననాలు వర్గం:1998 మరణాలు వర్గం:గుంటూరు జిల్లా హేతువాదులు వర్గం:గుంటూరు జిల్లా సంఘ సంస్కర్తలు
నర్సాయపాలెం (మద్దిపాడు)
నర్సాయపాలెం, ప్రకాశం జిల్లా, మద్దిపాడు మండలానికి చెందిన రెవెన్యూయేతర గ్రామం.
మందిరా బేడి
మందిరా బేడి భారతదేశానికి చెందిన ఫ్యాషన్ డిజైనర్, టీవీ యాంకర్ మరియు నటి. ఆమె 1999లో దూరదర్శన్ లో ప్రసారమైన శాంతి సీరియల్ ద్వారా మంచి గుర్తింపు తెచ్చుకుంది.
మూలాలు
వర్గం:1972 జననాలు
ఆనకట్ట
ఆనకట్టలు (Dams) నదులకు అడ్డంగా నిర్మించిన కట్టడాలు. పెద్ద ఆనకట్టలు బహుళార్ధసాధకములైనవి. చిన్న ఆనకట్టలు నీటిని నిలువచేయడానికి ఉపయోగపడతాయి.కొన్ని ఆనకట్టలు వరద నీరు ఒక ప్రాంతం వైపు పారకుండా నిరోధించేందుకు కూడా నిర్మిస్తారు.
చరిత్ర
మొట్టమొదటి ఆనకట్ట మెసపుటోమియా కాలంలోనే నిర్మించినట్లు ఆధారాలున్నాయి. వారు టైగ్రిస్,, యూఫ్రటీస్ నదుల నీటిమట్టాన్ని అదుపులో ఉంచడానికి దానిని నిర్మించారు. ఇంకొక పురాతనమైన ఆనకట్ట జోర్డాన్ దేశంలో ఉంది. ప్రపంచంలో అత్యంత పురాతనమైన, ఇప్పటికీ నిలిచిఉన్న ఆనకట్ట సిరియా దేశంలో ఉంది.
రకాలు
ఈ ఆనకట్టలను మానవులు నిర్మించవచ్చు లేదా సహజ సిద్ధంగా కూడా ఏర్పడవచ్చు. మానవ నిర్మితమైన ఆనకట్టలను వాటి ఎత్తును బట్టి లేదా వాటి అవసరాన్ని బట్టి వివిధ తరగతులుగా వర్గీకరించవచ్చు.
బహుళార్ధ సాధక ప్రాజెక్టులు
thumb|right|upright|[[:en:Lake Gordon|గొర్డోన్ డ్యాము, తాస్మానియా లో, ఇది ఒక ఆర్చి డ్యాము.]]
ఇవి కూడా చూడండి
వర్గం:కట్టడాలు వర్గం:ఆనకట్టలు
గవిడి శ్రీనివాస్
గవిడి శ్రీనివాస్ తెలుగు కవి, గీత రచయిత. అతను రాసిన కవితలు పత్రికల్లో అచ్చై పుస్తక రూపంలో ప్రచురితమయ్యాయి.
రచనలు
ఇతను రామసూరి, అద్దేపల్లి, కె. శివారెడ్డి, భావశ్రీ వంటి  కవుల ప్రోత్సాహంతో  సాహిత్య రచన ప్రారంభించాడు.
ఇతర లింకులు
వర్గం:1977 జననాలు వర్గం:జీవిస్తున్న ప్రజలు వర్గం:తెలుగు రచయితలు వర్గం:తెలుగు కవులు వర్గం:విజయనగరం జిల్లా కవులు
ఎర్నో రూబిక్
thumb|[[రూబిక్స్ క్యూబ్]] ఎర్నో రూబిక్ (జననం 13 జూలై 1944) హంగేరియన్ ఆవిష్కర్త, ఆర్కిటెక్ట్ మరియు ఆర్కిటెక్చర్ ప్రొఫెసర్. రూబిక్స్ క్యూబ్ (1974), రూబిక్స్ మ్యాజిక్, రూబిక్స్ మ్యాజిక్: మాస్టర్ ఎడిషన్ మరియు రూబిక్స్ స్నేక్ వంటి మెకానికల్ పజిల్స్ ఆవిష్కరణకు అతను బాగా పేరు పొందాడు.
రూబిక్ రూబిక్స్ క్యూబ్ మరియు ఇతర పజిల్స్‌ను రూపొందించడంలో ప్రసిద్ధి చెందినప్పటికీ, అతను ఇటీవల సైన్స్ విద్యను ప్రోత్సహించడంపై దృష్టి సారించాడు. అతను బియాండ్ రూబిక్స్ క్యూబ్, రూబిక్ లెర్నింగ్ ఇనిషియేటివ్ మరియు జుడిట్ పోల్గార్ ఫౌండేషన్‌తో సహా అనేక సంస్థలతో అనుబంధంగా ఉన్నాడు, ఇవన్నీ చిన్న వయస్సు నుండే సైన్స్, గణితం మరియు సమస్యలను పరిష్కరించడంలో విద్యార్థులను భాగస్వామ్యం చేయడానికి ప్రయత్నిస్తాయి.
ఎర్నో రూబిక్ రెండవ ప్రపంచ యుద్ధం సమయంలో 13 జూలై 1944న హంగేరిలోని బుడాపెస్ట్‌లో జన్మించాడు మరియు అతని జీవితమంతా హంగేరీలో గడిపాడు. అతని తండ్రి పేరు కూడా ఎర్నో రూబిక్, ఎస్టెర్‌గోమ్ ఎయిర్‌క్రాఫ్ట్ ఫ్యాక్టరీలో ఫ్లైట్ ఇంజనీర్, మరియు అతని తల్లి మాగ్డోల్నా స్జాంటో, కవి. అతను దాదాపు ప్రతి ఇంటర్వ్యూలో తన తండ్రి నుండి ప్రేరణ పొందానని చెప్పాడు.
అతని తండ్రి, ఎర్నో, గ్లైడర్ల యొక్క అత్యంత గౌరవనీయమైన ఇంజనీర్. ఈ ప్రాంతంలో అతని విస్తృతమైన పని మరియు నైపుణ్యం అతని రంగంలో నిపుణుడిగా అంతర్జాతీయ ఖ్యాతిని సంపాదించినాడు. ఎర్నో రూబిక్ ఇలా పేర్కొన్నాడు:
తన తండ్రి నుండి కష్టపడి పని యొక్క విలువ గురించి చాలా నేర్చుకున్నాను, మనసులో పెట్టుకున్న ఏ పనినైనా, ఎంత కష్టంగా లేదా సవాలుగా అనిపించినా దానిని సాధించగల సామర్థ్యం కలిగి ఉన్నాను. బలమైన పని నీతి ఉంది మరియు ఏ పని తన శ్రద్ధకు లేదా ప్రయత్నానికి అనర్హమైనది కాదని నమ్ముతానన్నాడు.
రూబిక్ బుడాపెస్ట్‌లోని అకాడమీ ఆఫ్ అప్లైడ్ ఆర్ట్స్ అండ్ డిజైన్‌లో శిల్పకళను మరియు బుడాపెస్ట్‌లోని టెక్నికల్ యూనివర్శిటీలో ఆర్కిటెక్చర్‌ను అభ్యసించాడు.
ఎర్నో రూబిక్ అకాడమీలో డిజైన్ ప్రొఫెసర్‌గా పనిచేస్తున్నప్పుడు, అతను వ్యక్తిగత అభిరుచిగా రేఖాగణిత నమూనాలను రూపొందించడంలో సమయాన్ని వెచ్చించాడు. వీటిలో ఒకటి అతని క్యూబ్ యొక్క నమూనా, 27 చెక్క దిమ్మెలతో తయారు చేయబడింది; క్యూబ్ సమస్యను పరిష్కరించడానికి రూబిక్‌కి ఒక నెల పట్టింది. ఇది బీజగణిత సమూహ సిద్ధాంతాన్ని బోధించడానికి ఉపయోగకరమైన సాధనంగా నిరూపించబడింది మరియు 1977 చివరిలో హంగేరి యొక్క రాష్ట్ర వ్యాపార సంస్థ అయిన కాన్సుమెక్స్ దానిని మార్కెటింగ్ చేయడం ప్రారంభించింది. 1980 నాటికి రూబిక్స్ క్యూబ్ ప్రపంచవ్యాప్తంగా విక్రయించబడింది మరియు 50 మిలియన్ల అనధికార అనుకరణలతో 100 మిలియన్లకు పైగా అధీకృత యూనిట్లు అమ్ముడయ్యాయి, ఎక్కువగా దాని తరువాతి మూడు సంవత్సరాల ప్రజాదరణ సమయంలో. రూబిక్స్ క్యూబ్ యొక్క పజిల్‌ను ఎలా పరిష్కరించాలో వివరిస్తూ సుమారు 50 పుస్తకాలు ప్రచురించబడ్డాయి. రూబిక్స్ క్యూబ్ ప్రజాదరణ పొందిన తర్వాత, ఎర్నో రూబిక్ 1984లో కొత్త డిజైన్‌లను రూపొందించడానికి స్టూడియోను ప్రారంభించాడు మరియు రూబిక్స్ మ్యాజిక్ అని పిలువబడే మరొక ప్రసిద్ధ పజిల్ బొమ్మ అభివృద్ధి చేసిన ఉత్పత్తుల్లో ఒకటి.
మూలాలు
వర్గం:1944 జననాలు వర్గం:రూబిక్స్ క్యూబ్
రఫీ అహ్మద్ కిద్వాయ్
రఫీ అహ్మద్ కిద్వాయ్ ( 1894 ఫిబ్రవరి 18 - 1954 అక్టోబరు 24) ఒక రాజకీయ నాయకుడు, భారత స్వాతంత్ర్య సమరయోధుడు, సోషలిస్టు. అతను ఉత్తర భారతదేశం లోని యునైటెడ్ ప్రావిన్స్ ( ఉత్తరప్రదేశ్ ) లోని బారాబంకి జిల్లాకు చెందినవాడు.
ప్రారంభ జీవితం
రఫీ అహ్మద్ బారాబంకి జిల్లాలోని మసౌలి గ్రామంలో (ప్రస్తుతం ఉత్తరప్రదేశ్ లో) జన్మించాడు.
మూలాలు
వర్గం:1వ లోక్‌సభ సభ్యులు వర్గం:1954 మరణాలు వర్గం:1894 జననాలు వర్గం:ఉత్తర ప్రదేశ్ స్వాతంత్ర్య సమర యోధులు వర్గం:బ్రిటిషు భారతదేశ కేంద్ర శాసనసభ సభ్యులు
మకర జ్యోతి
మకర జ్యోతి అనేది ఏటా జనవరి 14 న మకర సంక్రాంతి రోజున సాయంత్రం ఆకాశంలో కనిపించే నక్షత్రం. ఇది కేరళ రాష్ట్రంలోని శబరిమలకు ఎదురుగా ఉన్న కందమల శిఖరంపై కనిపిస్తుంది. ఈ నక్షత్రాన్ని చూసేందుకు భక్తులు ఏటా 41 రోజులు ఉపవాస దీక్ష చేసి శబరిమల కు వెళ్తారు. ప్రస్తుతం నక్షత్రం లాంతరులా కనిపిస్తోందని ప్రజలు అంటున్నారు. తన భక్తులను ఆశీర్వదించడానికి అయ్యప్ప స్వామి మకర జ్యోతిగా దర్శనమిస్తాడని నమ్ముతారు.
మకర జ్యోతి దర్శనం
మకర జ్యోతి నక్షత్రం జనవరి 14 లేదా జనవరి 15 మకర సంక్రాంతి నాడు సాయంత్రం 06:00 నుండి 08:00 గంటల మధ్య శబరిమల నుండి 4 కి.మీ దూరంలో ఉన్న పొన్నంబలేమేడు నుండి మకర జ్యోతి వస్తుంది. మకర జ్యోతి అనేది ఆలయానికి నాలుగు కిలోమీటర్ల దూరంలో ఉన్న పొన్నంబలమేడు కొండపై మూడుసార్లు కనిపించే దీపం. పూర్వ సంవత్సరాల్లో, పొన్నంబలమేడులో మకరజ్యోతి రోజున గిరిజనులు చేసే పూజ ఇది. ఇప్పుడు దీనిని కేరళ ప్రభుత్వం ట్రావెన్‌కోర్ దేవస్వోం బోర్డు అటవీ శాఖ మద్దతుతో చేస్తోంది. కేరళ హైకోర్టు వాస్తవాన్ని ధృవీకరించింది. కేరళలోని ప్రసిద్ధ శబరిమల ఆలయంలోని 'మకరవిళక్కు' మానవ నిర్మితం కాదని, కేరళ హైకోర్టుకు సమర్పించిన వివరాల ప్రకారం, పెరియార్ టైగర్ రిజర్వ్ (PTR)లో ఆలయాన్ని నిర్వహిస్తున్న ట్రావెన్‌కోర్ దేవస్వం బోర్డు (TDB) ధృవీకరించింది. ఇది సాంప్రదాయకమైన ఆచారం కాబట్టి దీనిని తొలగించలేమని బోర్డు కోర్టుకు తెలిపింది. కాంతి కనిపించే పొన్నంబలమేడులో మకరవిళక్కుకు బదులుగా దీపారాధన (సాయంత్రం పూజ) నిర్వహించాలన్న బోర్డు విజ్ఞప్తిని న్యాయమూర్తులు తొట్టతిల్ రాధాకృష్ణన్, శేఖర్‌లతో కూడిన ధర్మాసనం అనుమతించింది. మకరవిళక్కు గురించి బోర్డు అంగీకరించిన దృష్ట్యా, ఈ అంశంపై తదుపరి విచారణ అవసరం లేదని కోర్టు పేర్కొంది.
ఆచారం, ప్రజాదరణ
భారతదేశంలోని అత్యంత ప్రసిద్ధ పుణ్యక్షేత్రం శబరిమల అయ్యప్పను ప్రతి సంవత్సరం 50 మిలియన్ల మంది భక్తులు సందర్శిస్తారు.
శబరిమల తొక్కిసలాటలు, ప్రామాణికత చర్చ
1999, 2011లో, శబరిమల వద్ద జనవరి 14, మకర జ్యోతి రోజున రెండు పెద్ద తొక్కిసలాటలు సంభవించాయి, వరుసగా 53, 106 మంది మరణించారు. 1999లో తొక్కిసలాటపై విచారణ జరిపిన జస్టిస్ టి చంద్రశేఖర మీనన్ కమిటీ 'మకర జ్యోతి' ప్రామాణికత వివరాల జోలికి వెళ్లడం మానుకుంది. మకరజ్యోతి అనేది విశ్వాసానికి సంబంధించిన అంశమని, విచారణ చేయలేమని కమిటీ పేర్కొంది. ఆ సమయంలో జస్టిస్ చంద్రశేఖర మీనన్ మకరజ్యోతి వాస్తవికతను విచారించారు. మకరజ్యోతి సాక్షిగా కమిషన్ న్యాయవాదిని కూడా నియమించాడు.
2011లో శబరిమలలో జనవరి 14 మకర జ్యోతి రోజున మరో మానవ తొక్కిసలాట జరిగింది. వార్షిక తీర్థయాత్రలో ఇది బయటపడింది, 102 మంది యాత్రికులు మరణించారు, 100 మందికి పైగా గాయపడ్డారు. ఈ తొక్కిసలాట తర్వాత మళ్లీ మళ్లీ చర్చ జరగడంతో, కేరళ హైకోర్టు 'మకరజ్యోతి' మానవ నిర్మిత దృగ్విషయమా కాదా అని తెలుసుకోవాలనుకుంది. శబరిమల నుండి కనిపించే ఈ కాంతి పవిత్రమైన ఖగోళ కాంతి అని తేల్చి చెప్పింది. మకరవిళక్కు, మకర జ్యోతి మధ్య తేడాను గుర్తించాలని, మకర జ్యోతి ఒక ఖగోళ నక్షత్రం అని, మకరవిళక్కు వెలిగిస్తారని థాజామోన్ తంత్రి కుటుంబ పెద్ద కాంతారావు మహేశ్వరరావు అన్నారు.
మూలాలు
వర్గం:పండుగలు వర్గం:దేవాలయాలు వర్గం:ఉత్సవాలు వర్గం:హిందూ ఆచారాలు
సబ్బు
thumb|right|రకరకాల సబ్బులు.
సబ్బులు (ఆంగ్లం soaps) మనం శరీరాన్ని, పాత్రల్ని, బట్టల్ని శుభ్రపరచుకోవడానికి ఉపయోగించే పదార్థం. సబ్బు పదార్ధాలు నీటితో కలిసి ఈ పనిచేస్తాయి. ఇవి చాలా వరకు ఘనరూపంలో ఉన్నా, కొన్ని ద్రవరూపంలో ఉంటాయి. ఇది పనిచేసే విధానాన్ని బట్టి శాస్త్రీయ పరిభాషలో anionic surfactant అంటారు. సబ్బులో సోడియం (సోడా యాష్గా) లేదా పొటాషియం (potash) saltగా) ఉంటాయి. సబ్బును తయారు చేసే ప్రక్రియను saponification అంటారు. ప్రస్తుతం మార్కెట్లో లభించే చాలా "సబ్బులు" సాంకేతింగా "సబ్బు" పదార్ధాలు కావు. అవి డిటర్జెంటులు (detergents). డిటర్జెంటులు సబ్బుకంటే చౌకగా తయారు చేయవచ్చును.
thumb|right|సబ్బు పని చేసే విధానాన్ని సూచించే చిత్రం సబ్బులో అణువులు సులభంగా ఇతర "మురికి" అణువులకు అతుక్కుంటాయి. కడిగినపుడు సబ్బు అణువులతోబాటు మురికి కూడా బయటకు పోతుంది.
సబ్బులాంటి పదార్ధాలను క్రీ.పూ. 2800 కాలంలో పురాతన బాబిలన్‌లో వాడినట్లు ఆధారాలున్నాయి. క్రీ.పూ. 2200 కాలంలో బాబిలన్ మట్టి ఫలకాలపై సబ్బులాంటి పదార్థం తయారు చేసే విధం వ్రాయబడింది.
బయటి లింకులు
వర్గం:గృహోపకరణాలు
గోరు
thumb|right|200px|గోరు నిర్మాణము. గోరు లేదా నఖం (Nails) కాలి, చేతి వేళ్ళకు చివర భాగం నుండి పెరిగే కొమ్ము (Horn) వంటి గట్టి నిర్మాణాలు. గోర్లు కెరటిన్ (Keratin) అనే ప్రోటీన్ తో చేయబడివుంటాయి.
మాతృగర్భంలో ఆకృతి దాల్చుకున్న పిండం 9వ వారంలోనే గోళ్లకు అంకురాలు పడతాయి. 15వ వారానికల్లా గోళ్ల పెరుగుదల ఆరంభమవుతుంది. ఇక అక్కడి నుంచీ జీవితాంతం పెరుగుతూనే ఉంటాయి. కాకపోతే ఈ పెరుగుదల పసిబిడ్డల్లో నెమ్మదిగా మొదలై వయసుతో పాటు క్రమేపీ వేగం పుంజుకుంటుంది. ఈ వేగం 20ల్లో, 30ల్లో అత్యధికంగా ఉంటుంది, 50ల తర్వాత ఒక్కసారిగా నెమ్మదిస్తుంది. thumb|చేతి వేళ్ళు.
వ్యాధులు
thumb|కాలి వేళ్ళు. వ్యాధిని బట్టి గోళ్ల ఆకృతి మారిపోవచ్చు. గోళ్ల మీద గాట్లు పడొచ్చు. లేదా ఉబ్బెత్తు గీతలు (రిడ్జెస్‌) రావచ్చు. చిన్నచిన్న గుంటలు పడొచ్చు. లేదూ గోరు రంగు మారిపోవచ్చు. వీటి ఆధారంగా వ్యాధులను పసిగట్టే అవకాశం ఉంది. గోళ్లు నెమ్మదిగా పెరుగుతుంటాయి కాబట్టి వీటిని చూసి.. ఏదైనా వ్యాధి మనం గుర్తించటానికి పూర్వం ఎంత కాలం నుంచీ ఉందన్నది గ్రహించొచ్చు. గోరు ముక్కను పరీక్షించటం ద్వారా జీవక్రియలకు సంబంధించిన లోపాలు గుర్తించటం, జన్యుపరమైన విశ్లేషణలు చేయటం తేలిక.
పెరుగుదల
గోర్లుకు యొక్క పెరుగుతున్న భాగం ఒక గోర్లుకు మాత్రమే నివసిస్తున్న భాగమైన బాహ్యచర్మం కింద గోరు యొక్క సన్నిహిత చివరిలో చర్మం కింద ఉంది.
క్షీరదాల్లో, గోర్ల యొక్క వృద్ధి రేటు టెర్మినల్ కాళ్ళు చేతుల వేళ్ళ ( అన్నింటి ఎముకలు వేలు) పొడవు సంబంధించింది. అందువలన, మానవులలో, చూపుడు వేలు గోరు చిటికెన వేల కంటే వేగంగా పెరిగినప్పుడు ;, వేలుగోళ్లు నాలుగు సార్లు గోళ్ళపై కంటే వేగంగా పెరుగుతాయి.
మానవులలో, గోర్లు వేలుగోళ్లు పూర్తిగా regrow మూడు నుంచి ఆరు నెలల అవసరం. 3 mm ( 0.12 ) ఒక నెల సగటున చొప్పున పెరుగుతాయి,, గోళ్ళపై 12 నుంచి 18 నెలల అవసరం. వాస్తవ వృద్ధి రేటు వయసు, లింగము, సీజన్, వ్యాయామం స్థాయి, ఆహారం,, వంశానుగత కారణాలు ఆధారపడి ఉంటుంది ప్రజాదరణ పొందిన నమ్మకానికి విరుద్ధంగా, గోర్లు మరణం తర్వాత పెరగడం కొనసాగుతుంది లేదు. ; చర్మం పెరగడం కనిపిస్తాయి గోర్లు తయారు (, జుట్టు), నిర్జలీకరించబడినపుడు, బిగుసుకుంటుంది యాక్రిలిక్ గోర్లు.
మేకుకు యొక్క పెరుగుతున్న భాగం ఒక మేకుకు మాత్రమే నివసిస్తున్న భాగమైన బాహ్యచర్మం కింద గోరు యొక్క సన్నిహిత చివరిలో చర్మం కింద ఉంది.
మానవులలో, గోర్లు వేలుగోళ్లు పూర్తిగా regrow మూడు నుంచి ఆరు నెలల అవసరం. 3 mm ( 0.12 ) ఒక నెల సగటున చొప్పున పెరుగుతాయి,, గోళ్ళపై 12 నుంచి 18 నెలల అవసరం. వాస్తవ వృద్ధి రేటు వయసు, లింగము, సీజన్, వ్యాయామం స్థాయి, ఆహారం,, వంశానుగత కారణాలు ఆధారపడి ఉంటుంది ప్రజాదరణ పొందిన నమ్మకానికి విరుద్ధంగా, గోర్లు మరణం తర్వాత పెరగడం కొనసాగుతుంది లేదు. ; చర్మం గోర్లు (, జుట్టు ) పెరుగుతాయి కనిపిస్తుంది మేకింగ్ నిర్జలీకరించబడినపుడు, బిగుసుకుంటుంది.
వర్గం:శరీర నిర్మాణ శాస్త్రము
తిరువణ్ణామలై జిల్లా
తిరువణ్ణామలై జిల్లా (గతంలో సెంట్రల్ ఆర్కాట్, తిరువణ్ణామలై శంభువరాయర్ జిల్లా అని పిలిచేవారు) దక్షిణ భారతదేశం, తమిళనాడు రాష్ట్రం లోని జిల్లాలలో ఇది ఒకటి. ఈ జిల్లా రాష్ట్రంలోని పెద్ద జిల్లాలలో ఇది ఒకటి. ఇది తిరువణ్ణామలై సంబువరాయర్, వెల్లూరు అంబేద్కర్ జిల్లాలుగా ఉత్తర ఆర్కాట్‌ను విభజించుటద్వారా1989 సంవత్సరంలో ఈ జిల్లాఏర్పడింది. తిరువణ్ణామలై నగరం ఈ జిల్లా కేంద్రంగా ఉంది. తిరువణ్ణామలై జిల్లా వైశాల్యం 6,191 కిమీ 2 కలిగి ఉంది. జిల్లా మొత్తం పరిపాలనాపరంగా అరణి,చెంగం,తిరువణ్ణామలై,పోలూర్,తాండరంపట్టు, వందవాసి,కలసపాక్కం, చెట్‌పేట్, కిల్పెన్నతుర్, జమునామరథూర్, చెయ్యార్, వెంబక్కం అనే 12 తాలూకాలుగా విభజించబడింది. 2011 నాటికి జిల్లాలో ప్రతి 1,000 మంది పురుషులకు 994 స్త్రీల లింగనిష్పత్తితో నగరం 2,464,875 మంది జనాభాతో ఉంది.
చరిత్ర
తిరువణ్ణామలై తమిళనాడులోని అత్యంత పూజ్యమైన ప్రదేశాలలో ఒకటి. పురాతన కాలంలో, "అణ్ణామలై" అనే పదానికి దుర్గమమైన పర్వతం అని అర్థం."తిరు" అనే పదం దాని గొప్పతనాన్ని సూచించడానికి ఉపసర్గ చేయబడింది.రెండు పదాలతో కలిపి తిరువణ్ణామలై అని పిలువబడింది. తిరు అంటే 'పవిత్రమైంది' లేదా 'పవిత్రమైనది' సంప్రదాయబద్ధంగా తమిళనాడులోని తిరునీర్మలై (రంగనాథుడు), తిరునాగేశ్వరం (విష్ణువు, శివుడు), తిరుమయం (విష్ణువు, శివుడు), తిరుమయిలై (విష్ణు, శివుడు), తిరుమయిలై వంటి పేర్ల ముందు ఉపయోగిస్తారు. లార్డ్ ఆదికేశవ పెరుమాళ్, లార్డ్ కపాలి ఈశ్వరన్), తిరువణ్ణామలై (శివుడు), తిరుచెందూర్ (లార్డ్ మురుగ), తిరుచిరాపల్లి (రాక్‌ఫోర్ట్ లార్డ్ తైయుమానవర్, లార్డ్ శ్రీరంగనాథర్), తిరుత్తణి (లార్డ్ మురుగ), తిరుచెంగోడ్ (లార్డ్ శివ), తిరుమన్చే శివుడు), తిరుమాన్ (లార్డ్ శివుడు ), (శివుడు), తిరునల్లార్ (లార్డ్ శని ఈశ్వరన్), తిరుపోరూర్ (లార్డ్ మురుగ), తిరుక్కడైయూర్ (శివుడు), తిరుకళుకుండ్రం (లార్డ్ వేదగిరీశ్వరర్ ఆలయం), తిరుకరుగవూర్ (లార్డ్ గర్భరక్షాంబిగై ఆలయం), తిరునెల్వేలి, తిరుప్పూర్, తిరువళ్లూరు ఇలా తిరు అనే పదం వచ్చేటట్లుగా వాడతారు.
ఆలయ పట్టణం తిరువణ్ణామలై భారతదేశంలోని అత్యంత ప్రాచీన వారసత్వ ప్రదేశాలలో ఒకటి. ఇది శైవానికి ముఖ్యకేంద్రం. అరుణాచల కొండ, దాని పరిసర ప్రాంతాలు శతాబ్దాలనుండి తమిళులు గొప్పగా గౌరవిస్తున్నారు.ఈ ఆలయం భావన, నిర్మాణ శైలిలో గొప్పది, సంప్రదాయం, చరిత్ర, పండుగలతో గొప్పది. ఈ పట్టణంలో జరిగే ప్రధాన దీపం పండుగ దక్షిణ భారతదేశంలోని అన్ని సుదూర ప్రాంతాల నుండి భక్తులను ఆకర్షిస్తుంది. ఇది తిరువణ్ణామలై, పోలూరు, అరణి, వందవాసి, దేవికాపురంతో పాటు తూర్పు భారతదేశం, ఫ్రెంచ్ కంపెనీలకు అనుసంధానించబడిన చారిత్రక ప్రదేశాలను కలిగి ఉంది. స్వాతంత్ర్యానికి పూర్వం చరిత్రలో ఆరణి, వందవాసి ముఖ్యమైన స్థానాలు కలిగి ఉన్నాయి. చోళుల కాలం చివరిలో జిల్లాను ఆరణి సమీపంలోని పెదవేడు ప్రధానకేంద్రంగా సంబువరాయర్ చోళన్ పరిపాలించాడు. మనం ఇప్పుడు అరణి పట్టణం లోని కైలాసనాథర్ అనే శివాలయంతో పాటు కోట, చరిత్రను కనుగొనవచ్చు.
స్వాతంత్ర్యానంతరం తిరువణ్ణామలై ఉత్తర ఆర్కాట్ జిల్లాలో ఉంది. ఉత్తర ఆర్కాట్‌ పౌర జిల్లా నుండి అక్టోబరు 1989 అక్టోబరులో వెల్లూర్ జిల్లా, తిరువణ్ణామలై జిల్లాలు విడగొట్టుట ద్వారా కొత్త జిల్లాలుగా ఏర్పడ్దాయి. పి.కోలప్పన్ తిరువణ్ణామలై జిల్లా మొదటి కలెక్టర్. మొత్తం మీద తిరువణ్ణామలై సంప్రదాయకంగా చారిత్రక, ఆధ్యాత్మిక విలువలతో సమృద్ధిగా ఉంది. పారిశ్రామిక వృద్ధిలో మాత్రం ఆశించనంత ముందంజలో లేదు.
భౌగోళికం
జిల్లాకు తూర్పున కాంచీపురం, చెంగల్పట్టు జిల్లాలు, దక్షిణాన విల్లుపురం, కళ్లకురిచి జిల్లాలు, పశ్చిమాన కృష్ణగిరి, ధర్మపురి జిల్లాలు, ఉత్తరాన వెల్లూరు, రాణిపేట, తిరుపత్తూరు జిల్లాలు సరిహద్దులుగా ఉన్నాయి.
జనాభా గణాంకాలు
2011 భారత జనాభా లెక్కల ప్రకారం, తిరువణ్ణామలై జిల్లాలో 24,64,875 మంది జనాభా ఉన్నారు. లింగ నిష్పత్తి ప్రతి 1,000 మంది పురుషులకు 994 స్త్రీలు ఉన్నారు. ఇది జాతీయ సగటు లింగ నిష్పత్తి 929 కంటే చాలాఎక్కువ ఉంది. మొత్తం జనాభాలో 2,72,569 మంది ఆరు సంవత్సరాల కంటే తక్కువ వయస్సు వారు ఉన్నారు. వీరిలో 1,41,205 మంది పురుషులు కాగా,1,31,364 మంది స్త్రీలు ఉన్నారు.జనాభాలో షెడ్యూల్డ్ కులాలు జనాభా 22.94% మంది ఉండగా, షెడ్యూల్డ్ తెగలు జనాభా 3.69% మంది ఉన్నారు. జిల్లా సగటు అక్షరాస్యత 66.% ఉంది. దీనిని జాతీయ సగటు 72.99%తో పోలిస్తే చాలా తక్కువ ఉంది జిల్లాలో మొత్తం 5,88,836 గృహాలు ఉన్నాయి. మొత్తం 12,38,177 మంది కార్మికులు ఉన్నారు. ఇందులో 2,65,183 మంది సాగుదారులు, 3,51,310 ప్రధాన వ్యవసాయ కార్మికులు, 37,020 మంది ఇంటివద్ద నిర్వహించే పరిశ్రమలపై ఆధారపడినవారు,3,16,559 ఇతర కార్మికులు, 2,68,105 మంది ఉపాంత కార్మికులు, 27,458 ఉపాంత సాగుదారులు, 1,73,753 ఉపాంత వ్యవసాయ కార్మికులు, 9,700 స్వదేశీ పనివారు కార్మికులు ఉన్నారు. 2011 జనాభా లెక్కల ప్రకారం జనాభాలో 94.31% తమిళం,2.66% ఉర్దూ, 2.36% తెలుగు భాషను వాడతారు.
జిల్లాలో లక్ష, అంతకంటే ఎక్కువ జనాభా ఉన్న నగరాలు
2011 జనాభా లెక్కల ప్రకారం లక్ష, అంతకంటే ఎక్కువ జనాభా ఉన్న నగరాల జాబితా దిగువ వివరింపబడినది:
రాజకీయాలు, నియోజక వర్గాలు
జిల్లాలోని శాసనసభ నియోజకవర్గాలలో 2021 ఎన్నికలలో గెలుపొందిన అభ్యర్థులు వివరాలు
పరిపాలన
తిరువణ్ణామలై జిల్లా 6,31,205 హెక్టార్ల విస్తీర్ణంలో అరణి, తిరువణ్ణామలై, చెయ్యార్  అనే 3  ఉప జిల్లాలు, పన్నెండు తాలూకాలు, 27 బ్లాక్‌లు, 1,061 గ్రామాలు ఉన్నాయి. తిరువణ్ణామలై లోని పన్నెండు తాలూకాలు క్రింద ఇవ్వబడ్డాయి:
తాలూకాలు
జిల్లా తిరువణ్ణామలై, తిరువణ్ణామలై గ్రామీణ అరణి, చెయ్యార్, చెంగం, పోలూర్, వందవాసి, కలసపాక్కం, చెట్‌పేట్, తాండరంపట్టు, వెంబక్కం అనే తాలూకాలతో కూడి ఉంది. తిరువణ్ణామలై జిల్లా వ్యవసాయం, పట్టు చీర నేయడం అనే రెండు ప్రధాన వ్యాపారాలకు ప్రసిద్ధి చెందింది. వరి సాగు, బియ్యం తయారీ ఈ జిల్లాలో అతిపెద్ద వ్యాపారాలలో ఒకటి. జిల్లాలో 1965 సరస్సులు, 18 రిజర్వాయర్లు, చిన్న ఆనకట్టల ద్వారా 1,12,013 హెక్టార్ల వరి సాగుకు సాగునీరు అందుతుంది. జిల్లాలో 18 నియంత్రిత మార్కెట్‌లు ఉన్నాయి. వీటి ద్వారా రైతులు తమ వ్యవసాయ ఉత్పత్తులను నేరుగా ప్రభుత్వానికి విక్రయిస్తారు. ఈ నియంత్రిత మార్కెట్ల ద్వారా 2007లో 2,71,411 మెట్రిక్ టన్నుల వరి ధాన్యం విక్రయింపబడింది. జిల్లా అంతటా ధాన్యం, నేరుగా బియ్యంగా చేయడానికి తగిన రైస్ మిల్లులు ఉన్నాయి. చెయ్యార్ సమీపంలోని ఆధునిక రైస్ మిల్లు ప్రభుత్వ యాజమాన్యంలో ఉన్న అతిపెద్ద మిల్లుగా పేరొందింది. అరణిలో దాదాపు 278 రైస్ మిల్లులు ఉన్నాయి. కలంబూర్‌లో దాదాపు 20 రైస్ మిల్లులు ఉన్నాయి. కలంబూర్ పొన్నీ రైస్ అని పిలువబడే వివిధ రకాల బియ్యానికి ప్రసిద్ధి. కలంబూర్ పొన్నీ బియ్యం రాష్ట్రవ్యాప్తంగా ప్రసిద్ధి చెందింది. చెన్నై, కోయంబత్తూర్, వెల్లూరు వంటి ప్రాంతాలకు ఈ బియ్యం ఎక్కువుగా రవాణా అవుతాయి.
పట్టు చీరెలు నేయడం
జిల్లాలో పట్టు చీరల తయారీలో నైపుణ్యం కలిగిన నేత కార్మికులు అధిక సంఖ్యలో ఉన్నారు. చేనేత మగ్గాలు తరచుగా నేయడానికి నిమగ్నమై ఉన్నాయి.అయితే ఇటీవల కొందరు మర మగ్గాలు ఉపయోగించే యాంత్రిక పద్ధతులకు మొగ్గు చూపారు.అరణి తాలూకా, పట్టు నేయడంలో అధిక శాతం దోహదం చేస్తుంది. జిల్లాలో ఆదాయాన్ని ఆర్జించే ముఖ్యమైన పట్టణం ఆరణి. ఈ పట్టణం రాష్ట్రంలో ప్రసిద్ధి చెందనప్పటికీ, భారతదేశంలోని పట్టు వస్త్రాలలోఎక్కువ భాగం అరణి ప్రజలచే ఉత్పత్తి చేయబడుతుంది.
వెలుపలి లంకెలు
వర్గం:తమిళనాడు జిల్లాలు
దుర్గ మల్లా
జననం
మల్లా జూలై 1913లో డెహ్రాడూన్ సమీపంలోని దోయివాలాలో ఖాస్ ఠాకూరి/ఛెత్రి కుటుంబంలో జన్మించాడు. అతను ఎన్బి సబ్ గంగ మల్ల పెద్ద కుమారుడు.
సాహసాలు
1930 లో, మహాత్మాగాంధీ దండి సత్యాగ్రహం ద్వారా స్వాతంత్య్రం కోసం దేశప్రజలకు నాయకత్వం వహించినప్పుడు, మల్లా తొమ్మిదో తరగతి చదువుతున్నాడు. అతను చిన్నవాడైనప్పటికీ, అతను బ్రిటిష్ వారికి వ్యతిరేకంగా బహిరంగంగా ఆగ్రహం వ్యక్తం చేయడం ద్వారా అందరి దృష్టిని ఆకర్షించాడు. 1931 లో, అతను 18 సంవత్సరాల వయస్సులో ఉన్నప్పుడు, అతను ధర్మశాల వెళ్లి 2/1 గోర్ఖా రైఫిల్స్‌లో చేరాడు. అతని దేశభక్తి అతడిని నేతాజీ సుభాష్ చంద్రబోస్ భారత జాతీయ సైన్యానికి దగ్గర చేసింది.
సేవా కార్యక్రమాలు
1942 లో, మల్లా ఐ ఎన్ ఎలో చేరారు. విధి పట్ల అతని భక్తితో పాటు ఇతర నైపుణ్యాలు అతడిని ఐ ఎన్ ఎలో మేజర్ స్థాయికి పెంచాయి. అతను ఐ ఎన్ ఎ ఇంటెలిజెన్స్ విభాగంలో పనిచేయమని కోరారు. అతను శత్రు శిబిరాల గురించి సమాచారాన్ని సేకరిస్తున్నప్పుడు, అతను 1944 మార్చి 27  న కోహిమాలో  పట్టుబడ్డాడు. న్యూఢిల్లీ లోని ఎర్రకోట లోని ట్రయల్ కోర్టు అతనికి మరణశిక్ష విధించింది. ఏదేమైనా, మరణశిక్షను అమలు చేయడానికి ముందు, అధికారులు దేశద్రోహాన్ని అంగీకరించడానికి మేజర్ దుర్గా మల్లాను బలవంతం చేయడానికి ప్రయత్నించారు. అతని భార్యను జైలు గదికి తీసుకువచ్చారు కానీ మల్లా ఒత్తిడికి లొంగలేదు.
వివాహం అనంతరం
మల్లా హిమాచల్ ప్రదేశ్ లోని ధర్మశాల శ్యామ్ నగర్‌కు చెందిన శారదా మల్లతో 1941లో వివాహం చేసుకున్నారు. పెళ్లైన మూడు రోజులకే మల్లాను తన ప్రధాన కార్యాలయానికి పిలిపించుకుని విదేశాలకు వెళ్లాలని ఆదేశించారు. ఢిల్లీ జిల్లా జైలులో ఉరి తీయడానికి ముందు అతను తన భార్యను కలిశాడు. 1944 లో, మేజర్ దుర్గా మల్లాను ఉరిశిక్షకు పంపారు.
భారతీయ గూర్ఖాల జాతీయ సంస్థ అయిన భారతీయ గూర్ఖా పరిసంఘం అందించిన మల్లా గౌరవార్థం 2004 లో ప్రధానమంత్రి మన్మోహన్ సింగ్ పార్లమెంట్ హౌస్ కాంప్లెక్స్‌లో ఆవిష్కరించారు. ఉపాధ్యక్షుడు భైరోన్ సింగ్ షెకావత్, లోక్ సభ స్పీకర్ సోమనాథ్ ఛటర్జీ, ఇతర ప్రముఖులు ఆగస్టు 25, అతడిని ఉరితీసిన రోజును బలిదాన్ దివస్ లేదా అమరవీరుల దినోత్సవంగా భారతదేశం అంతటా గూర్ఖాలు జరుపుకుంటారు.
మూలాలు
వర్గం:భారత స్వాతంత్ర్య సమర యోధులు
బుర్రా సుబ్రహ్మణ్యశాస్త్రి
బుఱ్ఱా సుబ్రహ్మణ్యశాస్త్రి, (ఫిబ్రవరి 9, 1936 - ఏప్రిల్ 7, 2019) స్త్రీ పాత్రధారణలో గొప్ప పేరు సంపాదించుకున్న నటనాగ్రేసరుడు.
జననం
కృష్ణా జిల్లా, అవనిగడ్డ దగ్గర పోతుగడ్డ లో 1936, ఫిబ్రవరి 9 న జన్మించాడు.
రంగస్థల ప్రస్థానం
225px|కుడి|thumb|బుర్రా సుబ్రహ్మణ్య శాస్త్రి శాస్త్రి మేనమామ కొటేశ్వరరావు స్వతహాగా హరిదాసు. ఉత్తమ గాయకుడు. మేనమామ పర్యచేక్షణలో పద్యాలు, పాఠాలు శ్రావ్యముగా పాడుట నేర్చుకున్నాడు. వానపాముల సత్యనారాయణ వద్ద పద్యాలు భావయుక్తముగా పాడుట, చిత్రకళలోని మెలకువలు నేర్చుకున్నాడు. శాస్త్రి నటనా విశిష్ఠత గుర్తించిన బి.వి. నరసింహారావు నాట్యశాస్త్రములోని నూతన ప్రయోగ రీతులన్నీ నేర్పాడు. శాస్త్రి అన్న తగినంత ప్రోత్సాహమిచ్చి నాటకరంగాన నిలిపి ఉత్తమ స్త్రీ పాత్రధారిగా తీర్చి దిద్దాడు. అకుంఠిత కార్యదీక్షతో ఉత్తమ స్త్రీ పాత్రలైన సత్యభామ, చింతామణి, సక్కుబాయి, చంద్రమతి, మోహిని, మాధురి మొదలైన పాత్రలు ధరించి ఆంధ్ర దేశ ముఖ్య పట్టణాలలో స్త్రీ పాత్రధారణలో "ఔరా" అనిపించుకున్నాడు. స్వంతంగా సత్యసాయిబాబా నాటక సమాజము స్థాపించి నాటక ప్రదర్శనలిచ్చి రసజ్ఞులందరి మెప్పు పొందాడు. శాస్త్రి పాత తరం నటుల సంప్రదాయాలైన క్రమశిక్షణ, పట్టుదల, నిరంతర అన్వేషణ, నిత్యసాధన, కొత్త ప్రయోగాలపై తపన, ఆశయసాధన కనిపిస్తాయి.
శాస్త్రి స్త్రీ పాత్రలన్నింటిలోను ఒక నూతనత్వం గోచరిస్తుంది. కవి సృష్టించిన పాత్రకు న్యాయము చేస్తూ, మరొకవైపు సృజనాత్మక రూపం పాత్రకు ఆపాదింపచేసి సజీవ శిల్పం తో రాణింపు కలగచేస్తాడు. భావయుక్తమైన సంభాషణ విధానమూ, ఆ విధానానికి తగిన సాత్విక చలనమూ, ఆ చలనముతో సమ్మిళితమైన నేత్రాభినయనమూ, పలుకూ, కులుకూ, సొంపూ, ఒంపూ, హొయలు, ఒయ్యారాలతో నాట్యమయూరిలా, శృంగార రసాధిదేవతగా ప్రేక్షకులు ఉక్కిరిబిక్కిరయ్యేటట్లు నటించేవాడు. చూపు మన్మధ బాణంలా ఉండేది. ప్రేక్షకుల కరతాళధ్వనితో నిండిపోయేది. శాస్త్రి స్త్రీ పాత్రాభినయానికి ముగ్ధులైన విశ్వనాధ సత్యనారాయణ "నాట్యాచార్య" బిరుదునిచ్చాడు. ఆంధ్ర ప్రజానీకం "అభినయ సరస్వతి" అని, కొండవీటి వెంకటకవి "నాట్యమయూరి" అని బిరుదులిచ్చారు. అనేక చోట్ల ఘన సన్మానాలు, బంగారు కంకణాలనూ అందుకున్నాడు.
ఇతర వివరాలు
ఈయన కుమారుడైన సాయిమాధవ్‌ బుర్రా తెలుగు సినీరంగంలో రచయితగా పనిచేస్తున్నాడు.
మరణం
2019, ఏప్రిల్ 7న హైదరాబాదులో మరణించాడు.
ఆధార గ్రంథాలు
వర్గం:1908 జననాలు వర్గం:కృష్ణా జిల్లా రంగస్థల నటులు వర్గం:తెలుగు రంగస్థల నటులు వర్గం:2019 మరణాలు వర్గం:తెలుగు సినిమా నటులు వర్గం:రంగస్థలంపై స్త్రీ పాత్ర ధరించిన పురుషులు వర్గం:కృష్ణా జిల్లా సినిమా నటులు
మమ్ముట్టి
మమ్మూట్టి (ఆంగ్లం : Mammootty), జననం పేరు : ముహమ్మద్ కుట్టి ఇస్మాయిల్ పెనిపరంబిల్ జననం సెప్టెంబరు 7 1953 ) మలయాళ సినిమా అగ్రనటుల్లో ఒకడు. తెలుగుసినిమాలలోనూ నటించాడు.
సీషెల్స్‌లో హిందూమతం
thumb| సీషెల్స్‌ రాజధాని విక్టోరియా లోని హిందూ దేవాలయం సీషెల్స్‌లో హిందూమతం, క్రైస్తవం తర్వాత రెండవ అతిపెద్ద మతం. జనాభాలో హిందువులు 2.4% పైబడి ఉన్నారు. సీషెల్స్ హిందూ కోవిల్ సంగం సంస్థ వలన, నవశక్తి వినాయగర్ ఆలయం కారణంగా సీషెల్స్‌లో హిందూమతం వ్యాప్తి చెందుతోంది. హిందూమతం పరిమాణం, ప్రజాదరణ పెరగడం వల్ల ప్రభుత్వం తైపూసం కావడి పండుగను సెలవు దినంగా ప్రకటించింది.
సీషెల్స్ జనాభాలో 6% మంది భారతీయులు. అయితే హిందువులు 2.4% మాత్రమే
సీషెల్స్‌లోని హిందువుల చరిత్ర
1901 నాటి దేశ జనాభా 19,237 లో 332 హిందూ కుటుంబాలుండేవి. దాదాపు 3,500 మంది తమిళం మాట్లాడే ప్రజలు ఉండేవారు.
1984లో సీషెల్స్ హిందూ కోవిల్ సంగమం నిర్వహించడం, 1992 మేలో నవశక్తి వినాయగర్ ఆలయాన్ని ప్రతిష్టించడంతో మతపరమైన మేల్కొలుపు జరిగి భారతీయ సాంస్కృతిక కార్యక్రమాల పునరుజ్జీవనానికి కారణమైంది.
జనాభా శాస్త్రం
2010 జనాభా లెక్కల ప్రకారం, సీషెల్స్‌ జనాభాలో 2.4% మంది హిందువులు (2,174 మంది) ఉన్నారు. ఇది 2002 జనాభా లెక్కలతో పోలిస్తే 470 మంది పెరిగారు. ఇందులో 1,700 మంది హిందువులు (2.1%). 1994లో 953 మంది హిందువులు (1.3%) మంది ఉన్నారు.
సీషెల్స్ హిందూ కోవిల్ సంగం
సీషెల్స్ హిందూ కోవిల్ సంగం, పదిహేడేళ్ల స్వల్ప వ్యవధిలో, హిందూ సంస్కృతిని పరిరక్షించడం, ఏకీకరణ చేయడం, మరింతగా విస్తరించడం కోసం కొన్ని బలమైన పునాదులు వేసింది. జనాదరణ పొందిన కావడి పండుగ, ప్రత్యేక హిందూ పండుగలు జాతీయ మీడియాలో తమిళం, ఇంగ్లీషుల్లో ప్రసారమయ్యాయి.
అరుల్మిగు నవశక్తి వినాయగర్ ఆలయం
అరుల్మిగు నవశక్తి వినాయగర్ ఆలయం సీషెల్స్‌లోని ఏకైక హిందూ దేవాలయం. ఇది వినాయకుని గుడి. ప్రధాన దేవతతో పాటు, మురుగన్, నడరాజు, దుర్గ, శ్రీనివాస పెరుమాళ్, భైరవ, చండీకేశ్వరుల విగ్రహాలను ఆలయం లోపలి మండపంలో ప్రతిష్టించారు. ప్రత్యేక సందర్భాలలో వివిధ దేవతలకు ప్రార్థనలు నిర్వహిస్తారు.
1993లో ఆలయం లోపలి ప్రాంగణంలో ప్రారంభమైన తైపూసం కావడి ఉత్సవాన్ని ఇప్పుడు బయటి ప్రాంగణంలో నిర్వహిస్తున్నారు. రథ కావడిని కూడా ఊరేగింపుగా తీసుకువెళ్తారు. ఈ పండుగ జాతీయ పండుగగా ప్రజాదరణ పొందింది. 1998 నుండి ఈ రోజును ప్రభుత్వం హిందువులకు సెలవు దినంగా ప్రకటించింది.
మూలాలు
వర్గం:దేశాల వారీగా హిందూమతం
అనీల సుందర్
అనీల సుందర్ (జననం 1951 నవంబర్ 11) సింధీ కమ్యూనిటీకి చెందిన భారతీయ శాస్త్రీయ నృత్యకారిణి. కథక్, ఒడిస్సీ నృత్యాలకు ప్రసిద్ధి చెందింది.
ఆమె వివిధ ఇతివృత్తాలతో ప్రయోగాలు చేసింది. భారతీయ జానపద నృత్యంలోని కొన్ని అంశాలను జోడించి సింధీ నృత్య నాటకానికి ఆమె రూపాన్ని ఇచ్చింది. ఆమె బ్యాలెట్‌లలో కొన్ని మొహెంజొదారో కోల్పోయిన సింధు నాగరికత, సిక్కా సజన్ జీ – సింధ్ ప్రేమ పురాణాలు, థీయు నా జుదా జానీ ముంఖాన్ – ప్రేమ, సంపద గురించి ప్రశ్నించడం, సింధ్ మున్హింజీ అమ్మ - భారతదేశ విభజన రోజులలో సింధీల కష్టాల కథలను వివరించింది.
బాల్యం, విద్యాభ్యాసం
అనీల సుందర్ 1951 నవంబరు 11న ఉల్హాస్‌నగర్‌ లో వైద్య నిపుణులు డాక్టర్ నాంకి, డాక్టర్ గోవింద్ మఖిజానీలకు జన్మించింది. ఆమె ముంబై యూనివర్సిటీలో క్లినికల్ సైకాలజీలో మాస్టర్స్ డిగ్రీని పొందింది. ఆమె 11 సంవత్సరాల వయస్సులో అలహాబాద్‌లోని ప్రయాగ్ సంగీత సమితి నుండి కథక్ పరీక్షలో పట్టభద్రురాలైంది. ఆమె గురువులు హజారీలాల్, దమయంతి జోషి. అలాగే ఆమె విజయ్ కుమార్ శ్రేష్ఠ వద్ద కూడా శిక్షణ పొందింది.
కెరీర్
ముంబైలోని జై హింద్ కాలేజీలో లెక్చరర్‌గా కొంతకాలం విధులు నిర్వహించింది. ఇక నృత్యం విషయానికి వస్తే 1968లో యూనివర్శిటీ ఆఫ్ బాంబే నిర్వహించిన యూత్ ఫెస్టివల్‌లో ఇంటర్-కాలేజియేట్ క్లాసికల్ డ్యాన్స్ పోటీలో ఆమె అరంగేట్రం చేసింది. 1971లో లయన్స్ క్లబ్ ఆఫ్ బాంబేచే స్పాన్సర్ చేయబడిన యూత్ ఎక్స్ఛేంజ్ ప్రోగ్రామ్ విద్యార్థిగా ఆమె జపాన్‌ సందర్శించింది.
ఆ తరువాత ఆమె నట్బర్ మహారాణా, శంకర్ బెహ్రా వంటి గురువుల వద్ద ఒడిస్సీ నేర్చుకుంది. ఆమె 1999లో ఓర్లాండోలోని ఆరవ అంతర్జాతీయ సింధీ సమ్మేళన్ (కన్వెన్షన్)లో, న్యూయార్క్‌లోని లాంగ్ ఐలాండ్ సింధీ అసోసియేషన్‌తో కలిసి ప్రదర్శన ఇచ్చింది. ఆమె 1998, 2000లలో సింధు దర్శన్ మహోత్సవ్‌లో లేహ్‌లో ప్రదర్శన ఇచ్చింది. ఆమె దేశంలోనే కాక అమెరికా, జపాన్, పశ్చిమ ఆఫ్రికా, యునైటెడ్ అరబ్ ఎమిరేట్స్, స్కాండినేవియన్ దేశాలు, యునైటెడ్ కింగ్‌డమ్ వంటి వివిధ దేశాలలో ప్రదర్శన ఇచ్చింది.
దాతృత్వం
అనీల సుందర్ సామాజిక కార్యక్రమాలలో చురుకుగా ఉంటుంది. 1975లో ఆమె నైజీరియాలో నేషనల్ ఉమెన్ సొసైటీ ఆఫ్ నైజీరియా కోసం లాగోస్‌లోని ఇండియన్ ఉమెన్ రెసిడెంట్స్ నిర్వహించిన ఫండ్ రైజర్ ప్రదర్శన ఇచ్చింది. దేశంలో ఆమె 2001లో జబల్‌పూర్‌లోని క్యాన్సర్ ఆసుపత్రి కోసం, ముంబైలోని పేద బాలికల కన్యాదాన్ కోసం నిధుల సేకరణకై కూడా ప్రదర్శనలు ఇచ్చింది.
గాజు బల్లి
గాజు బల్లులు లేదా గాజు పాములు, ఓఫిసారస్ (Ophisaurus) ప్రజాతికి చెందిన సరీసృపాలు. బయటికి పాముల (snakes) వలె కనిపించినా నిజానికి ఇవి బల్లులు(lizards). వీటిలో చాలా జాతులలో బల్లులవలె కాళ్ళుండవు, తల ఆకారం, కదిలే కనురెప్పలు, బాహ్యచెవి రంధ్రం కలిగివుంటాయి. కొన్ని జాతులలో చిన్న బొడిపి మాదిరిగా ఉండే చిన్న కాళ్ళుంటాయి. ఈ జంతువులను అతుకుల పాములు (Jointed Snakes) అని కూడా అంటారు. ఇవి ఇంచుమించు 4 అడుగుల పొడవుగా కూడా ఉంటాయి; మూడొంతులు తోక భాగమే ఉంటుంది. గాజు బల్లులు ముఖ్యంగా కీటకాలను తిని జీవిస్తాయి.
వీటి శరీరం సులువుగా ముక్కలైపోతుంది అందువల్లనే 'గాజు బల్లి' అనే పేరు వచ్చింది. మిగిలిన బల్లుల వలెనే కదిలే తోకను విసర్జించి శత్రువుల నుండి తప్పించుకుంటాయి. కొత్తగా తయారైన తోక చిన్నదిగా ఉంటుంది.
అత్యధిక సంఖ్యలోని జాతులు ఆసియాలో భారతదేశం నుండి చైనా, ఇండోనేషియా వరకు వ్యాపించాయి.
వర్గీకరణ
ప్రజాతి ఓఫిసారస్
మూలాలు
వర్గం:బల్లులు
మధుబాల (రోజా ఫేమ్‌)
మధుబాల ఒక భారతీయ చలనచిత్ర నటి. ఈమె హిందీ, తమిళ,తెలుగు, మలయాళ భాషలలో సుమారు 52 చలన చిత్రాలలో నటించింది. ఈమె అసలు పేరు మధు కాగా దర్శకుడు కె.బాలచందర్ సలహాతో మధుబాలగా మార్చుకుంది. ఈమెకు బాగా పేరు తెచ్చిపెట్టిన సినిమా మణిరత్నం దర్శకత్వంలో వచ్చిన రోజా. ఈ సినిమా దాదాపు అన్ని ప్రధాన భారతీయ భాషలలోకి అనువదించబడింది.
విశేషాలు
ఈమె ప్రముఖ హిందీ నటి హేమా మాలినికి మేనకోడలు. ఈమె తండ్రి టి.రఘునాథ్ చలనచిత్ర నిర్మాత. తల్లి పేరు రేణుక. ఈమె తల్లి వద్ద భరతనాట్యం నేర్చుకుంది. ఈమె తల్లి క్యాన్సర్ వ్యాధితో మధు 13 ఏళ్ల వయసులోనే మరణించింది. ఈమె తన మేనత్త హేమా మాలినిని ఆదర్శంగా తీసుకుని సినిమాలలో నటించాలని భావించింది. దానికోసం రోషన్ తనేజా స్కూల్ ఆఫ్ యాక్టింగ్‌లో కొంతకాలం తర్ఫీదు తీసుకుంది. ఈమె మొదట ఒట్టయల్ పట్టాలమ్‌ (ഒറ്റയാൾ പട്ടാളം) అనే మలయాళ సినిమాలో నటించింది. రెండవ సినిమాకే కె.బాలచందర్ దర్శకత్వంలో నటించే అవకాశం వచ్చింది. హిందీ భాషలో అజయ్ దేవగణ్తో ఫూల్ ఔర్ కాంటే చిత్రంలో తొలిసారి నటించింది. ఈమె 2001 వరకు సినిమాలలో విరివిగా నటించి అటు పిమ్మట సినిమాలకు కొంత విశ్రాంతిని ఇచ్చి ఇప్పుడు మళ్ళీ కొన్ని సినిమాలలో నటిస్తూ ఉంది. ఈమె గుజరాతీ వ్యాపారి ఆనంద్ షాను వివాహం చేసుకుని అమెరికాలో నివసించింది. వీరికి అమేయ, కేయా అనే ఇద్దరు కూతుళ్లు ఉన్నారు.
బయటిలింకులు
వర్గం:భారతీయ సినిమా నటీమణులు వర్గం:తెలుగు సినిమా నటీమణులు వర్గం:మలయాళ సినిమా నటీమణులు వర్గం:తమిళ సినిమా నటీమణులు వర్గం:1972 జననాలు
యాదగిరిపల్లి
యాదగిరిపల్లి, తెలంగాణ రాష్ట్రం, యాదాద్రి భువనగిరి జిల్లా, యాదగిరిగుట్ట మండలంలోని గ్రామం.
జిల్లాల పునర్వ్యవస్థీకరణలో
2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత నల్గొండ జిల్లా లోని ఇదే మండలంలో ఉండేది.
తాగు నీరు
ఈ గ్రామంలో కుళాయిల ద్వారా నీరు సరఫరా అవుతోంది. గ్రామంలో ఏడాది పొడుగునా చేతిపంపులు, బోరుబావుల ద్వారా ఏడాది పొడుగునా నీరు అందుతుంది.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 24 గంటల పాటు వ్యవసాయానికి, 24 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
ఉత్పత్తి
గ్రామంలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి, మొక్కజొన్న
ఆత్మకూరు పురపాలక సంఘం (నంద్యాల జిల్లా)
ఆత్మకూరు నగరపంచాయితీ,ఆంధ్రప్రదేశ్ రాష్ట్రం,నంద్యాల జిల్లాజిల్లాకు చెందిన నగరపంచాయితీ. ఈ నగర పంచాయతీ నంద్యాల లోకసభ నియోజకవర్గం లోని, శ్రీశైలం శాసనసభ నియోజకవర్గం పరిధికి చెందినది.
చరిత్ర
ఈ నగర పంచాయతీ 24 వార్డులలో ఏర్పాటు చేశారు.
భౌగోళికం
ఆత్మకూరు నగరపంచాయితీ 15.87791°N, 78.58842°Wఅక్షాంశాలు రేఖాంశాల మధ్య ఉంది.ఇది సమీప పట్టణమైన కర్నూలు కి 70 కి.మీ దూరంలోను.సమీప పట్టణమైన నంద్యాల నుండి 50 కి. మీ.దూరంలోనూ ఉంది.
జనాభా గణాంకాలు
ఈ పురపాలక సంఘం లో 2011 జనాభా లెక్కల ప్రకారం ఆత్మకూరు  మొత్తం జనాభా 76,028. ఇందులో పురుషులు 38,670 కాగా మహిళలు 37,358 మంది ఉన్నారు. మొత్తం 18,613 కుటుంబాలు నివసిస్తున్నాయి. ఆత్మకూరు సగటు సెక్స్ నిష్పత్తి 966.0-6 సంవత్సరాల వయస్సు గల పిల్లల జనాభా 9169, ఇది మొత్తం జనాభాలో ఇందులో 4739 మగ పిల్లలు 4739 ఆడ పిల్లలు 4430 మంది ఉన్నారు. ఆత్మకూరు అక్షరాస్యత 67.4%. ఇందులో పురుషుల అక్షరాస్యత 66.96%, స్త్రీ అక్షరాస్యత 51.31%. కలిగి ఉన్నారు.
పౌర పరిపాలన
ఈ నగర పంచాయతి కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. నగర పంచాయతీ పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 24 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.
వెలుపలి లంకెలు
వర్గం:నంద్యాల జిల్లా పురపాలక సంఘాలు
ఆ నలుగురు
ఆ నలుగురు అనేది 2004లో వచ్చిన ఓ తెలుగు సినిమా. మంచి కథా బలంతో నిర్మించిన ఈ చిత్రంలో రాజేంద్ర ప్రసాద్ నటన అపూర్వం. మనం ఎంత బాగా జీవించినా, ఎంత ధనం సంపాదించినా మనకు కావలసింది ఆ నలుగురు మనుషులే అనే మూల సిద్ధాంతం మీద తీసిన నంది ఉత్తమ చిత్రం ఇది.
కథ
పరుల సేవయే పరమార్థంగా భావించే రఘురాం (రాజేంద్ర ప్రసాద్), అనే పత్రికా సంపాదకుడి కథ ఇది. రఘురాం చనిపోయిన తరువాత అతని ప్రాణాలు తీసుకొని పోవడానికి యమ కింకరులు (చలపతి రావు, రఘు బాబు) రావడంతో కథ ప్రారంభమవుతుంది. తను చనిపోయిన తరువాత తన కోసం కుటుంబ సభ్యులు ఎలా బాధ పడతారో చూడాలని ఆ యమ కింకరులను వేడుకుంటాడు. తన శవం పట్ల అతని కన్న బిడ్డలే చూపిన నిర్లక్ష్యం పట్ల యమకింకరులు అతన్ని హేళన చేస్తారు. కానీ బతికి ఉన్నపుడు ఎంతో మందికి సహాయం చేసిన రఘురాంకు నివాళులు అర్పించేందుకు చాలా ఎక్కువ సంఖ్యలో వచ్చిన జనాన్ని చూసి వారు ఆశ్చర్యపోతారు. అతని దగ్గర సహాయం పొందిన వారు అతని కొడుకులకు కూడా బుద్ధి చెపుతారు. అప్పుడు రఘురాంకు తనతో పాటు ఉన్న వారు యమ కింకరులు కారనీ, ప్రశాంతత చెందిన మనస్సుతో చూస్తే వారు దేవదూతలౌతారని తెలుసుకుంటాడు. ఆ దేవ దూతలు రఘురాంను స్వర్గానికి కొనిపోవడంతో కథ ముగుస్తుంది.
అభివృద్ధి
చిత్తూరు జిల్లాకు చెందిన మదనపల్లెలో చదువుకునే రోజుల్లో అక్కడికి సమీపంలోని బీ.కొత్తకోట గ్రామంలో జరిగిన ఓ సంఘటన చూశారు. ఓ వ్యక్తి ఊరంతా అప్పులు చేసి మరణించారు. కానీ ఆశ్చర్యకరంగా ఆయన అంతిమయాత్రకు ఊరికి ఊరే కదలివచ్చింది, కారణమేంటంటే ఆయన జీవించినన్నాళ్ళూ చుట్టూ ఉన్నవాళ్ళు బావుండాలని కోరుకునేవారు. సాధ్యమైనంత సాయాన్ని పక్కవారికి చేసే అలవాటున్న వ్యక్తి కావడంతో ఊరు ఊరంతా ఆయన అంతిమయాత్రకు తరలివచ్చి కన్నీరు కార్చారు. ఈ సంఘటన మదన్ మనస్సును కదిలిచింది, ఈ సంఘటన ఆధారంగా తయారుచేసుకున్న కథని సీరియల్ స్క్రిప్ట్ గా అభివృద్ధి చేసుకున్నారు, స్క్రిప్ట్ పేరు అంతిమయాత్ర. సినిమా, సీరియల్ ప్రయత్నాలు చేస్తున్నరోజుల్లో ఈటీవీ కెమెరామేన్ మీర్ సహకారంతో ఈటీవీ వారికి ఈ కథని చెప్పారు. 26 ఎపిసోడ్లకు తయారుచేసిన స్క్రిప్ట్ లో మొదటి సీనులోనే కథానాయకుడి మరణం ఉండడం, చాలా ఎపిసోడ్లలో అంతిమయాత్ర సన్నివేశాలు చూపడం వంటివి ఉండడంతో సెంటిమెంటల్ గా భావించే వీక్షకులు ఈ సీరియల్ తిప్పికొడతారంటూ రిజెక్ట్ చేశారు.
తర్వాత ప్రముఖ సినిమాటోగ్రాఫర్ ఎస్.గోపాలరెడ్డి వద్ద మదన్ అసిస్టెంట్ కెమెరామేన్ గా పనిచేశారు. ఆ సమయంలో పరిచయమైన దర్శకుడు రాంప్రసాద్ కి ఈ స్క్రిప్ట్ చాలా నచ్చింది. అభిరుచి కలిగి, మంచి చిత్రాలు తీసిన నిర్మాత అట్లూరి పూర్ణచంద్రరావు మళ్ళీ నిర్మాణం ప్రారంభించి వెంకీ సినిమా తీయడంతో ఆయనను సంప్రదించారు. ఆయన కథ విన్నాకా, బాగా నచ్చేసింది. మదన్ ని ఊటీ పంపించి, అక్కడ రూం వేసి సీరియల్ స్క్రిప్టు తిరగరాయించి పూర్తిస్థాయి సినిమా కథగా మలిచే బాధ్యత అప్పగించారు. అది పూర్తయ్యాకా దర్శకత్వం కోసం తమిళ నటుడు, దర్శకుడు, నిర్మాత భాగ్యరాజాని పిలిపించి కథ చెప్పారు. ఆయనకు కథ బాగా నచ్చేసి, ఈ సినిమా తెలుగు, తమిళ భాషల్లో చేస్తానని, అయితే తానే ప్రధానపాత్రలో నటిస్తానని ప్రతిపాదించారు. అది పూర్ణచంద్రరావుకు నచ్చకపోవడంతో ఆ ప్రయత్నమూ నిలిచిపోయింది. స్క్రిప్ట్ విని, కొన్ని మార్పులు చేసేందుకు మదన్ డి.వి.నరసరాజుని కలిశారు. తాకట్టు లేకుండా ఏదీ అప్పుగా ఇవ్వని కోట పాత్ర హీరోకి తాకట్టు లేకుండానే అప్పు ఇస్తాడు. అదెలా సాధ్యపడుతుందన్న సందేహం తీరకపోవడంతో, డి.వి.నరసరాజు "మోసం చేయడం కూడా చేతకాని పిచ్చివాడివి.. అందుకే తాకట్టు లేకుండా అప్పు ఇస్తున్నాను" అన్న డైలాగు రాశారు. ఆ సమస్య పరిష్కారమైపోయింది. ఇలా ఓ వైపు స్క్రిప్టు పదునుగా తయారవుతూండగా సరైన దర్శకుడు మాత్రం దొరకలేదు. ప్రకాష్ రాజ్ కి ఈ కథ చెప్పారు. ఆయన బావుంది అంటూనే సినిమా కన్నా నవల అయితే సరిగా సరిపోతుందేమో ఆలోచించమని సలహా ఇచ్చారు.
ఆ దశలోనే అప్పటికి రెండు సినిమాల తీసిన చంద్ర సిద్దార్థ కలిశారు. ఏదైనా మంచి కథ ఉంటే చెప్పమన్నారు. అయితే అంతిమయాత్ర కథ అప్పటికే చాలామంది తిప్పికొట్టడంతో ఆత్మవిశ్వాసం కోల్పోయిన మదన్ చెప్పలేదు. ఓసారి చంద్రసిద్దార్థ్ లేని సమయంలో ఆయన అన్న కృష్ణమోహన్ తో మాట్లాడుతూండగా అంతిమయాత్ర కథ ప్రస్తావన వచ్చింది. కొద్దిగా విన్న కథని పూర్తిస్థాయిలో చెప్పించుకుని చివరకి ఆ సినిమానే చేయమని, వేరే కథల కోసం వెతకవద్దని తమ్ముడికి ఆయన గట్టి సలహా ఇచ్చారు. దాంతో పూర్ణచంద్రరావు వద్ద ఉన్న స్క్రిప్ట్ చంద్రసిద్ధార్థ్ తీసేసుకున్నారు. చంద్రసిద్ధార్థ్ సోదరుడు రాజేంద్రప్రసాద్ ప్రేమ్ కుమార్ పట్రా నిర్మించిన మేఘం సినిమాకి కెమెరామేన్ గా పనిచేశారు. ఆయన తదుపరి సినిమా కోసం ఏదైనా సూచన చేయమంటే ఈ ప్రాజెక్టును సూచించగా, ప్రొడ్యూస్ చేయడానికి అంగీకరించారు. మొదట్లో స్క్రిప్టుకు పేరు "అంతిమ యాత్ర"గా పెట్టినా, దాన్ని మరేదైనా పేరుకు మారుద్దామనుకున్నారు. సినిమా తీద్దామనుకున్న నాటి నుంచీ చంద్రసిద్ధార్థ్ కీ, మదన్ కీ విడివిడిగా మనస్పులో ఆ నలుగురు అన్న పేరు నలుగుతూంది, ఇద్దరూ ఏ పేరు పెడదామని అనుకున్నాకా అదే పేరు చెప్పడంతో అదే ఖాయమైపోయింది.
నటీనటుల ఎంపిక
సినిమాలో కథానాయకుడు రఘురాం పాత్ర వయసుమళ్ళిన పత్రికాసంపాదకుని పాత్ర. భావోద్వేగాలు బాగా పండించాల్సిన పాత్ర కావడంతో మొదట సినిమా తీద్దామనుకున్న అట్లూరి పూర్ణచంద్రరావు దర్శక నటులు విసు, దాసరి నారాయణరావు, నటుడు మోహన్‌ బాబులలో ఎవరో ఒకరితో ఆ పాత్ర చేయించాలని భావించారు. వీరెవరితోనూ కుదరకుంటే ధర్మవరపు సుబ్రహ్మణ్యం ప్రముఖ దర్శకుడు, నటుడు, నిర్మాత కె.భాగ్యరాజాకు ఈ సినిమా దర్శకత్వం వహించే అవకాశం తాను కథానాయక పాత్ర పోషిస్తానని పట్టుపట్టినందు వల్లనే చేజారింది.